होशियारी से पैसे खर्च करें खर्चो में कटौती
जब पैसा खर्च करने की बात आती है, तो कुछ चीजें हैं जिनके बिना सकारात्मक तौर पर बिल्कुल नहीं रहा जा सकता। जब पैसा खर्च करने की बात आती है तो आपकी पहली प्राथमिकता की चीज़े (भोजन, पानी, आवास और कपड़े) होती हैं| जाहिर है, यदि आप बेघर हो या भुखमरी से पीड़ित हों, तो वित्तीय लक्ष्यों को पूरा करना बहुत-बहुत मुश्किल हो जाता है| तो आप यह सुनिश्चित करना चाहते हैं कि किसी भी और काम में पैसा लगाने से पहले आपके पास अपनी न्यूनतम आवश्यकताओं को पूरा करने के लिए पर्याप्त पैसा हो|   हालांकि, सिर्फ इसलिए कि भोजन, पानी, और आश्रय महत्वपूर्ण हैं, इसका मतलब यह नहीं कि आप उन पर शेख़ी मारें। उदाहरण के लिए, आप खाने के लिए बाहर जाने के खर्च पर कटौती करे, यह खर्च को कम करने का एक आसान तरीका है। इसी तर्ज़ पर, कम किराए या कम कीमत वाले घर वाले क्षेत्र में आवास रखना खर्च कम करने के लिए एक शानदार तरीका है। आप कहाँ रहते हैं, इसके मुताबिक़, आवास की लागत आपकी आय का एक बड़ा हिस्सा खा सकती हैं। सामान्य तौर पर, ज्यादातर विशेषज्ञ आवास व्यवस्था के लिए खर्च आपकी आय के एक तिहाई से अधिक होने के खिलाफ हैं। यदि आपके पास पहले से ही आपातकालीन निधि नहीं है, तो तुरंत आप उसमे योगदान करना शुरू करें ताकि कभी अचानक आपकी आय बंद हो जाती हैं तो भी आप जीवनयापन कर सकें। अपने सुरक्षित बचत खाते में पर्याप्त पैसा अपनी नौकरी खोने कि घटना में, आपको अपने मामलों को सुलझाने की स्वतंत्रता देता है। आप अपने अनिवार्य खर्चों को करने के बाद, अपनी आय का एक हिस्सा इस बचत खाते को बनने में तब तक लगाना चाहेंगे जब तक की 3-6 महीने के लिए पर्याप्त पैसा इकठ्ठा न हो जाए।  ध्यान दें कि जीवनयापन के खर्च स्थानीय वित्तीय परिस्थति के आधार पर भिन्न हो सकते हैं। यह संभव है, कि 90,000 रुपए एक शहर में कुछ महीने जीवित रहने के लिए काफी हैं, लेकिन यही किसी और शहर में एक सस्ते मकान के एक महीने का किराया भुगतान के लिए भी पर्याप्त नहीं हैं। यदि आप एक महंगे क्षेत्र में रहते हैं, तो आपको स्वाभाविक रूप से आपातकालीन निधि ज्यादा रखने की आवश्यकता होगी। आपातकालीन निधि, आपको अपने कैरियर मे कठिनाई की स्थिति में न केवल मन की शांति देती है, बल्कि लम्बे समय में पैसा कमा के देती है। यदि आप अपनी नौकरी खो देते हैं और आपके पास आपातकालीन निधि नहीं है, तो हो सकता है कि आप मिलने वाली पहली ही नौकरी लेने को मजबूर हों, फिर चाहे वह अच्छा भुगतान न करती हो| वहीँ दूसरी और यदि आप बिना नौकरी के कुछ समय जीवनयापन कर सकते हैं, तो आप एक अच्छा भुगतान करने वाली नौकरी का चुनाव कर सकते हैं। अनियंत्रित ऋण, आपके पैसे बचाने के गंभीर प्रयासों को पटरी से उतार सकता हैं। यदि आप केवल अपने ऋण पर न्यूनतम भुगतान कर रहे हैं, तो आप अधिक जल्दी से इसे बंद करने की तुलना में ऋण को उसकी पूरी अवधी में चुका कर कहीं अधिक पैसा चुका चुके होंगे| लम्बे समय मे पैसा बचाने के लिए अपनी आय का अच्छा हिस्सा ऋण को जल्दी से जल्द भुगतान करने में उपयोग करें और ऋण समाप्त करें| एक सामान्य नियम के अनुसार, पहले अपने उच्चतम ब्याज वाले ऋण का भुगतान कर उसे बंद करना अपने पैसे का सबसे प्रभावी उपयोग है।   एक बार आपने अनिवार्य खर्चे कर लिए और एक उचित आपातकालीन निधि निर्मित कर ली उसके बाद, आप सुरक्षित रूप से अपने कर्ज का भुगतान करने के लिए लगभग अपनी पूरी अतिरिक्त आय समर्पित कर सकते हैं। दूसरी ओर, यदि आपके पास आपातकालीन निधि नहीं है, तो आपको अपनी अतिरिक्त आय का एक हिस्सा मौजूदा ऋण चुकाने और एक हिस्सा आपातकालीन निधि में विभाजित करना पड़ सकता है। यदि आप पर कई सारे ऋण हैं और आप पर यह भारी साबित हो रहे हैं, तो इनको सम्मिलित करने के बारे में देखें| संभव है कि सारे ऋण मिलकर एक कम ब्याज वाला ऋण बन जाये। हालांकि ध्यान देने वाली बात है कि इस एक ऋण का पुनर्भुगतान कार्यक्रम अपने प्रारंभिक ऋण की तुलना में ज्यादा समय तक किया जा सकता है| आप अपने ऋणदाता से कम ब्याज के लिए बातचीत करने की कोशिश करना चाहते हो। आपका दिवालियेपन में जाना आपके ऋणदाता के सर्वोत्तम हित में नहीं है, इसलिए हो सकता है वह आपको कम ब्याज पर ऋण देने को तैयार हो जाये और आपको ऋण चुकाने की अनुमति दे। अधिक जानकारी के लिए, देखें ऋण से बाहर कैसे आएं आपने आपातकालीन निधि स्थापित कर ली और सारे (या लगभग सभी) ऋण का भुगतान कर दिया है, तो शायद अब आप बचत खाते में अपने अतिरिक्त पैसों को बचाना शुरू करना चाहते हों। इस तरह से बचाये हुए पैसे आपातकालीन निधि से अलग हैं - जबकि आप अपनी आपात्कालीन निधि से पैसा निकालना नहीं चाहेंगे तब तक जब तक कि असल में उसकी ज़रुरत न हो| आपकी सामान्य बचत आपके बड़े-बड़े महत्वपूर्ण खर्चे जैसे कार की मरम्मत, कार्यालय तक आना-जाना| हालांकि, सामान्य रूप में, आप अपनी बचत को उपयोग में लाने से बचना चाहेंगे क्यूंकि समय के साथ वह बढ़ेगी| यदि आप अपने उम्र की युवा अवस्था में अपनी मासिक आय का कम से कम 10-15% समर्पित करने की कोशिश करते हैं तो ज्यादातर विशेषज्ञ इसे एक स्वस्थ लक्ष्य मानते हैं|  जब आपको वेतन मिलता है, तो तुरंत आवेग में आकर खरीददारी करना आकर्षक हो सकता है। इससे बचने के लिए, जैसे ही आपको वेतन मिलता है उसे एक खाते में अपनी बचत के रूप मे जमा करें। उदाहरण के लिए, अगर आप 10% बचत करना चाहते हैं और आपको 10,000 रुपए वेतन मिला है तो तुरंत 1,000 रुपए (दशमलव बिंदु एक अंक दायें बढ़ा कर जाने) जमा करें। इस अभ्यास से आपको अनावश्यक खर्च से बचने में मदद मिलेगी और बीते कुछ वर्षों में आप पैसे की एक अच्छी रकम जमा कर सकते हैं। एक और भी बेहतर विचार, जितना हो सके बचत प्रक्रिया को स्वचालित कर डालें ताकि आपके पास आकर्षक पैसा न हो| उदाहरण के लिए, अपने नियोक्ता से बात करें और अपने बैंक के माध्यम से या किसी तीसरे पक्ष के अनुप्रयोग के साथ एक स्वचालित बचत प्रणाली स्थापित करें। इस तरह, आप एक बचत खाते में प्रत्येक माह वेतन से एक निर्धारित राशि या प्रतिशत का हस्तांतरण बचत के रूप में बिना कोई अतिरिक्त प्रयास करे कर सकते हैं। यदि प्रत्येक माह एक अच्छी स्वस्थ राशि बचत खाते में डालने के बाद अतिरिक्त पैसे बचते हैं तो आप कुछ खर्च गैर-अनिवार्य चीज़ो पर कर सकते हैं, जिनसे आपकी कार्य क्षमता बढ़ेगी, संभावित कमाई, और लंबे समय में जीवन की गुणवत्ता में सुधार आएगा। हालाँकि, इस तरह की खरीद ज़रूरी नहीं की भोजन, पानी, और आवास हो, ये स्मार्ट लम्बी अवधी में लाभ पहुचने वाले विकल्प हैं।   उदाहरण के लिए, अपने कार्यस्थल पर बैठने के लिए एक एर्गोनॉमिक कुर्सी खरीदना यह बिल्कुल जरूरी नहीं है| यह एक स्मार्ट पसंद है, जो आपको लम्बे समय तक बैठ के काम करने में मदद करती है और पीठ के दर्द में आराम देती है (जिसका इलाज कराना काफी महंगा हो सकता है यदि यह एक गंभीर समस्या बन जाए तो)। एक अन्य उदाहरण, अपने घर के पुराने परेशान करने वाले वॉटर हीटर को बदलना है। पुराना वाला अल्प समय में अच्छा हो सकता है लेकिन, नए से उसे बदल कर आप पुराने हीटर की मरम्मत में बार-बार होने वाले खर्चे को बंद कर सकते है, जिससे लम्बे समय में बचत होगी। अन्य उदाहरण जो आपको कार्यस्थल तक सस्ते में पहुंचाए, जैसे मासिक या वार्षिक सार्वजनिक परिवहन पास, साधन जो आपको अपना काम और अधिक प्रभावशाली तरीके से करने में मदद दें, जैसे फ़ोन हैंडसेट यदि आप किसी ऐसे काम में लिप्त हो जहाँ आपके दोनों हाँथ व्यस्त रहते हैं और ऐसे सामान की खरीदारी जो आपके कार्य को आसान बनाये जैसे जूतों के अंदर डालने के लिए पोस्चर इम्प्रोविंग जेल। पैसे बचाने का कतई मतलब कठोर जीवन और दुर्बल रहना नहीं है| जब आप अपने सारे ऋणों को चुका दें, आपातकालीन निधि की स्थापना करें और उन स्मार्ट खरीददारी पर पैसा खर्च करें जो लंबे समय में प्रतिफल दे। अपने खुद पर थोड़ा पैसा खर्च करना ठीक है। तो उचित विलासिता खर्च से अपनी वित्तीय स्थिति के सुधार का जश्न मनाने से डरे नहीं।  विलासिता में वह सब शामिल है, जो अनिवार्य सामान या सेवा नहीं है और बहुत कम या कोई भी लंबी अवधि में लाभ प्रदान न करता हो। इस व्यापक श्रेणी में शामिल है महंगे रेस्तरां में भोज, लम्बी छुट्टियाँ, नए वाहन, केबल टेलीविजन, कीमती उपकरण, और भी बहुत कुछ। यदि आपको पैसों की बचत करने में परेशानी हो रही है, तो अभी शुरू करना बुद्धिमानी है। कई खर्चे ऐसे हैं, जिन्हे हम हलके में लेते हैं और यह खर्चे ज़रूरत से कोसों दूर हैं| विलासिता के खर्चो का त्याग वित्तीय बचत के लिए पहला महान कदम है, क्यूंकि ये आपके जीवन की गुणवत्ता या आपके काम करने की क्षमता को प्रभावित नहीं करेंगे। जबकि ईंधन खाने वाली कार और केबल टीवी सदस्यता के बिना जीवन की कल्पना करना मुश्किल हो सकता है, जब आप अपने जीवन से उन्हें हटा देंगे तो आपको आश्चर्य होगा कि इन चीज़ो के बिना जीना कितना आसान है। अपने लक्जरी खर्च को कम करने के लिए कुछ आसान तरीके नीचे देखें:   वैकल्पिक टीवी या इंटरनेट प्लान से सदस्यता समाप्त करें। अपने फोन के लिए किफ़ायती सेवा प्लान पर स्विच करें। महंगी कार को बेच के एक ईंधन कुशल और सस्ते रख-रखाव वाली कार खरीदें। उपयोग में ना आने वाले किसी भी इलेक्ट्रॉनिक उपकरणों को बेच डालें। किफ़ायती दुकानों से कपड़े और घर का सामान खरीदें। ज्यादातर लोगों के लिए, आवास से संबंधित खर्च बजट में एक सबसे बड़ी कीमत बनाते हैं। इस वजह से, आवास खर्च में बचत से आप अपनी आय से पर्याप्त राशि को मुक्त कर सकते हैं, जो कि सेवानिवृत्ति बचत जैसे अन्य महत्वपूर्ण गतिविधियों के लिए खासा धन जुटा देगा। अपने जीवन की स्थिति को बदलना आसान काम नहीं है लेकिन यदि आप अपने बजट का संतुलन बनाने में कठिनाई महसूस कर रहे हैं तो आपको अपने आवास की स्थिति को फिर से गंभीरता से जाँच करना होगा|   यदि आप किराये के मकान में रह रहे हैं| तो हो सकता है, आप अपने मकान मालिक से सस्ते किराए के लिए भाव-ताव करना चाहेंगे| क्यूंकि, ज्यादातर मकान मालिक बार-बार किरायेदार को ढूंढने की रिस्क नहीं लेना चाहते, हो सकता आपको अच्छा सौदा मिल जाए, यदि आपका इतिहास अपने मकान मालिक के साथ अच्छा है| जरूरत पड़े, तो आप सस्ते किराए के लिए (बागवानी या घर को बनाए रखने) की तरह के काम का आदान प्रदान कर सकते हो। यदि आप गिरवी का भुगतान कर रहे हैं| तो आप ऋण पुनर्वित्त के बारे में अपने ऋणदाता से बात करें। यदि आप अच्छी स्थिति में हैं, तो हो सकता है, आप अच्छे सौदे के लिए मोल-भाव कर सकते हैं| जब ऋण पुनर्वित्त करवाएं तो ध्यान रहे कि जितना संभव हो जल्द से जल्द अदायगी की योजना हो। महंगे आवास की तुलना में सस्ते विकल्पों के बारे में सोच सकते हैं। बहुत से लोग भोजन पर आवश्यकता से बहुत अधिक खर्च करते हैं। जब आप अपने पसंदीदा रेस्टोरेंट में पेटू की तरह खा रहे हों, तो कंजूसी भूलना आसान है। यदि खर्चे को नियंत्रण से बहार निकलने की अनुमति दे दी जाए तो भोजन से संबंधित यह खर्च काफी बड़ा हो सकता है। सामान्यतः थोक में भोजन सामग्री खरीदना एक छोटी मात्रा में खरीदने की तुलना में लंबे समय में सस्ता विकल्प है। यदि आपके भोजन सामग्री संबंधित खर्चे अधिक हैं, तो बेस्ट प्राइस, मेट्रो जैसे वेयरहाउस फुटकर बिक्री की सदस्य्ता हासिल करने का विचार करें। रेस्तरां में सभी का अलग-अलग भोजन खरीदना महंगा विकल्प है, तो बाहर खाने के बजाय घर में खाने के प्रयास से भी काफी बचत होगी।   सस्ता, पौष्टिक खाद्य पदार्थ लें। तैयार, प्रसंस्कृत खाद्य पदार्थ खरीदने की तुलना में, अपने स्थानीय किराने की दुकान के गलियारों में ताजा भोजन और उत्पाद तलाशने का प्रयास करें। आपको आश्चर्य होगा यह जानकार कि स्वस्थ खाना कितना सस्ता हो सकता है! उदाहरण के लिए, भूरे रंग के चावल, पौष्टिक भोजन 10 किलो के बड़े बोरे में प्रति किलो 80 रुपए से भी कम में आ सकता है। छूट का लाभ लें। कई बड़े किराना स्टोर (विशेष रूप से बड़ी श्रृंखला) चेक-आउट काउंटर पर कूपन और छूट देते हैं। इनको बर्बाद न होने दें! यदि आप बहार खाने के ज्यादा आदि हैं, तो इसे बंद करें। रेस्तरां में ऑर्डर की गयी डिश को घर में पकाना कहीं ज्यादा सस्ता होता है। नियमित रूप से अपने स्वयं के भोजन को पकाना आपको एक मूल्यवान कौशल सिखाता है; जिसे आप दोस्तों के मनोरंजन के हित के लिए, अपने परिवार को संतुष्ट करने के लिए, और रोमांटिक पलों में आकर्षित करने के लिए उपयोग कर सकते हैं। आपकी स्थिति गंभीर है तो स्थानीय मुफ्त भोजन संसाधनों का लाभ लेने से न डरें। खाद्य बैंक, सूप किचन, और शरणस्थान जरूरतमंद लोगों को मुफ्त भोजन प्रदान करते हैं। यदि आपको मदद की ज़रूरत है, तो अधिक जानकारी के लिए सामाजिक सेवाओं के अपने स्थानीय विभाग से संपर्क करें। अधिकांश लोग बिना सवाल के प्रत्येक महीने अपनी उपयोगिता बिल पर कीमत स्वीकार करते हैं। वास्तव में, कुछ सरल कदम के साथ अपनी ऊर्जा के उपयोग (और इस प्रकार अपने मासिक बिल) को कम करना संभव है। यह उपाय इतने आसान है, कि यदि आप पैसे बचाने के लिए देख रहे हैं तो व्यावहारिक रूप से इन्हे न अपनाने का कोई कारण नहीं है। सर्वश्रेष्ठ यह कि, आप ऊर्जा उपयोग की मात्रा को कम करके अप्रत्यक्ष रूप से प्रदूषण उत्पादन की मात्रा को कम कर रहे हैं; जो की वैश्विक पर्यावरण पर अपने प्रभाव को कम करता है।   उपयोग न होने पर लाइट बंद करें। जब आप कमरे (या घर में) में नहीं हैं, तो लाइट्स चालु छोड़ने का कोई कारण नहीं है। यदि आपको यह याद रखना मुश्किल होता है तो दरवाज़े पर पर्ची लगा के रखने की कोशिश करें। आवश्यकता न होने पर हीटर और AC के प्रयोग करने से बचें। ठंडक बनाये रखने के लिए खिड़कियों को खोलने या एक छोटे से निजी फैन का उपयोग करें। गर्म रहने के लिए कपड़ों की कई परतें पहने, कंबल या स्पेस हीटर का उपयोग करें। अच्छे इन्सुलेशन में निवेश करें| यदि आप घर सुधार परियोजना के लिए खर्च कर सकते हैं, तो अपने घर की दीवारों में पुराने, टपकते इन्सुलेशन की जगह आधुनिक इन्सुलेशन लगाएँ, जिससे अपने घर की आंतरिक गर्म या ठंडी हवा को बनाए रखकर लंबे समय में पैसे बचा सकते हैं। यदि आप सौर पैनलों में निवेश कर सकते हैं। तो अपने भविष्य में एक गंभीर निवेश (साथ ही प्लेनेट के लिए भी) के रूप में, सौर पैनल अपना सकते हैं। हालाँकि शुरुआत में स्थापित करने की लागत काफी अधिक हो सकती है, सौर प्रौद्योगिकी हर बीतते साल के साथ सस्ती हो जाती है। कार खरीदना, उसका रख-रखाव करना और उसे चलाना आपकी आय का बड़ा हिस्सा खा सकता है। आपकी ड्राइव पर निर्भर करता है, कि आप प्रति माह ईंधन पर हज़ारों रुपए खर्च कर सकते हैं। इसके अलावा आपकी कार के लिए लाइसेंस फीस और रखरखाव के खर्च होंगे। ड्राइविंग के बजाय वैकल्पिक सस्ते (या मुफ्त) विकल्प का उपयोग करें। यह न केवल आपके पैसे बचाएगा, बल्कि संभवतः आपको व्यायाम के लिए अतिरिक्त समय खर्च करने देगा और आपके दैनिक यात्रा के तनाव में कटौती करेगा।   अपने आस-पास सार्वजनिक परिवहन विकल्पों की जाँच करें। जहाँ आप रहते हैं, उसके मुताबिक आपको कई तरह के सस्ते सार्वजनिक परिवहन के विकल्प मिल सकते हैं। अधिकांश बड़े शहरों में मेट्रो, भूमिगत रेल या शहरों से बाहर चल रही ट्राम लाइन होंगी, जबकि मध्यम आकार के शहरों में उपयोग करने के लिए बस या ट्रेन होंगी| काम पर जाने के लिए पैदल या साइकल का इस्तेमाल करें| यदि आप अपने कार्यालय से नज़दीक रहते हैं तो कार्यालय तक जाने के ये दोनों ही मुफ्त और उत्कृष्ट तरीके हैं, साथ ही साथ ताजा हवा और व्यायाम हो जाता है। यदि कार से ही जाना पड़े, तो कारपूलिंग पर विचार करें। ऐसा कर, आप अपने कार के अन्य सदस्यों के साथ ईंधन और रखरखाव का खर्च साझा करते है। इसके अलावा, आपको यात्रा के दौरान बात करने के लिए साथ मिल जाएगा। अपने व्यक्तिगत खर्चो में कटौती का मतलब अपने जीवन से विलासिता को बहार करना है, यदि आप बचत कर रहे हैं, तो इसका ये मतलब कतई नहीं की आप जीवन का आनंद लेना बंद कर दें। अपनी फुर्सत और मनोरंजन की गतिविधियों को किफायती विकल्पों में बदलकर आप अपने मनोरंजन और जिम्मेदारी के बीच सही संतुलन आसानी से कायम कर सकेंगे। यदि आप साधन सम्पन्न हैं, तो आप चकित हो जाएंगे कि कुछ ही रुपए खर्च करके कितना ज्यादा मज़ा मिल सकता है!   सामुदाईक गतिविधियों में भाग लें|  आज, बहुत से कसबे और शहरों में स्थानीय क्षेत्र में होने वाले कार्यक्रम का ऑनलाइन कैलेंडर होता है| अक्सर, स्थानीय सरकार या समुदाईक संगठन द्वारा आयोजित कार्यक्रम मुफ्त या सस्ते होते हैं। उदाहरण के लिए, एक मध्यम आकार के शहर में, मुक्त कला प्रदर्शनियों का पता लगाना, स्थानीय पार्क में फिल्म देखना, और दान-आधारित समुदाईक रैलियों में भाग लेना अक्सर संभव है। किताबें पढ़ें। फिल्मों और वीडियो गेम की तुलना में किताबें सस्ती होती हैं (खासतौर पर यदि आप पुरानी किताबों की दुकान से खरीदें तो)। अच्छी किताबें बिल्कुल लुभावनी होती हैं, और ये आपको रोमांचक पात्रों के माध्यम से जीवन के अनुभव का या नई बातें जानने का मौका देती हैं, जिनसे अन्यथा आपका कभी सामना नहीं हो सकता है। दोस्तों के साथ सस्ती गतिविधियों का आनंद लें। ऐसी लगभग अंतहीन चीज़ें हैं जो आप अपने दोस्तों के साथ कम पैसों या मुफ्त में कर सकते हैं। उदाहरण के लिए, आप लम्बी पैदल यात्रा कर सकते हैं, या बोर्ड गेम खेल सकते हैं, पुरानी मूवी सस्ते थिएटर में देख सकते हैं, शहर के उन हिस्सों में जाएं जहाँ अभी तक कभी गए नहीं, या खेल खेलें। कुछ बुरी आदतें आपके पैसे बचाने के प्रयासों पर गंभीर आघात कर सकती हैं। बत्तर हालात में, ये गंभीर आदतें बुरी लत बन जाती है, जिनसे बिना इलाज़ के छुटकारा पाना मुश्किल है। इससे भी बदतर, लंबी अवधि में इन व्यसनों का आपके स्वास्थ्य पर बेहद खतरनाक परिणाम हो सकता हैं। अपने पैसों (और अपने शरीर) को इन व्यसनों के माध्यम से होने वाली परेशानियों से पहली ही बचाएं।   धूम्रपान न करें। आज, धूम्रपान के हानिकारक प्रभावों को अच्छी तरह से जाना जाता है। फेफड़ों का कैंसर, हृदय रोग, दिल का दौरा, और अन्य गंभीर बीमारियों का एक कारण धूम्रपान माना जाता है| इसके ऊपर से, सिगरेट महंगी होती हैं - आप कहाँ रहते हैं उसके मुताबिक प्रति पैकेट 150 रुपए तक पड़ता है|  जरूरत से ज्यादा शराब न पिएँ। दोस्तों के साथ एक या दो ड्रिंक आपको हानि नहीं पहुँचातें, नियमित रूप से अधिक मदिरा सेवन लंबे समय में जिगर की बीमारी, बिगड़ी मानसिक कार्यक्षमता, वजन बढ़ना, बेहोशी, और यहां तक कि मौत जैसी गंभीर समस्याएं पैदा कर सकता है। इसके अलावा, शराब की लत छुड़वाना भी एक बड़ा वित्तीय बोझ हो सकता है। नशीले पदार्थो का सेवन न करें| हेरोइन, कोकीन, और मेथमफेटामिने जैसे नशीले पदार्थ अत्यंत नशे की लत वाले हैं, और यह आपके स्वास्थ्य पर गंभीर हानिकारक (यहां तक कि घातक) प्रभाव देते हैं और शराब और तंबाकू से अधिक महंगे हो सकते हैं। उदाहरण के लिए, ऐसा कहते हैं कि महान संगीतकार वेलोन जेनिंग्स एक समय अपनी कोकीन की आदत पर प्रति दिन करीब 90,000 रुपए से अधिक खर्च किया करते थे|  यदि आपको नशे की लत पर काबू पाने में मदद की जरूरत है तो एडिक्शन हॉटलाइन को संपर्क करने में संकोच न करें। कई संबंधित हॉटलाइन यहाँ सूचीबद्ध हैं। here.
सबसे पहले अत्यंत आवश्यक चीज़ो पर खर्च करें: इसके बाद, आपातकालीन स्थिति के लिए बचत करें: इसके बाद, अपने कर्ज का भुगतान करें: इसके बाद, पैसे दूर रखें: अगला, स्मार्ट गैर अनिवार्य चीज़ो पर खर्च करें: अंत में विलासिता पर खर्च करें: अपने बजट से विलासिता को निकालें: सस्ते आवास का पता करें: सस्ता खाओ: अपनी ऊर्जा उपयोग को कम करें: परिवहन के सस्ते विकल्पों का प्रयोग करें: सस्ती (या मुफ्त) वस्तु का मज़ा लें: महँगे व्यसनों से बचें:
https://www.wikihow.com/Save-Money https://www.wikihow.com/Save-Money
Spending Money Intelligently Cutting Expenses